**КОМИ РЕСПУБЛИКАСА**

**ЭКОНОМИКА СÖВМÖДАН МИНИСТЕРСТВОЛÖН**

**ТШÖКТÖД**

**Ичöт предпринимательство верктуя юкöнъясын инвестиционнöй**

**проектъяс збыльмöдöм вылö медшöр средствояс (оборудование, техника да материальнöй донаторъяс) ньöбöм могысь кырымалöм финансöвöй кöртым (лизинг) сёрнитчöмъяс кузя лизингöвöй мынтöмъяс вылö рöскод юкöн**

**ичöт предпринимательство субъектъяслы Коми Республикаса республиканскöй бюджетлöн сьöм тшöт весьтö субсидируйтöм**

**кузя государственнöй услуга збыльмöдан**

**административнöй регламент вынсьöдöм йылысь**

Коми Республикаса Правительстволысь 2008 во сентябр 24 лунся 332-р №-а тшöктöм олöмö пöртöм могысь

ТШÖКТА:

1. Вынсьöдны ичöт предпринимательство верктуя юкöнъясын инвестиционнöй проектъяс збыльмöдöм вылö медшöр средствояс (оборудование, техника да материальнöй донаторъяс) ньöбöм могысь кырымалöм финансöвöй кöртым (лизинг) сёрнитчöмъяс кузя лизингöвöй мынтöмъяс вылö рöскод юкöн ичöт предпринимательство субъектъяслы Коми Республикаса республиканскöй бюджетлöн сьöм тшöт весьтö субсидируйтöм кузя государственнöй услуга збыльмöдан административнöй регламент содтöдын индöм серти.

2. Предпринимательство сöвмöдан юкöнлы котыртны государственнöй услуга збыльмöдан удж вылынджык индöм административнöй регламент серти.

3. Тайö тшöктöдсö олöмö пöртöм бöрся видзöдны Коми Республикаса экономика сöвмöдан министрöс вежысь - М.И.Пономаревалы.

Министр И.Е.Стукалов

Сыктывкар

2009 вося июль 23 лун

239 №

Вынсьöдöма

Коми Республикаса

экономика сöвмöдан министерстволöн

2009 во июль 23 лунся 239 №-а

тшöктöдöн

( содтöд)

Ичöт предпринимательство верктуя юкöнъясын инвестиционнöй

проектъяс збыльмöдöм вылö медшöр средствояс (оборудование, техника да материальнöй донаторъяс) ньöбöм могысь кырымалöм финансöвöй кöртым (лизинг) сёрнитчöмъяс кузя лизингöвöй мынтöмъяс вылö рöскод юкöн

ичöт предпринимательство субъектъяслы Коми Республикаса республиканскöй бюджетлöн сьöм тшöт весьтö субсидируйтöм

кузя государственнöй услуга збыльмöдан

**АДМИНИСТРАТИВНÖЙ РЕГЛАМЕНТ**

**1. Панас**

1.1. Тайö Административнöй регламентыс (водзö – Регламент) урчитö Коми Республикаса экономика сöвмöдан министерстволысь (водзö – Министерство) административнöй процедураяс да административнöй действиеяс олöмö пöртан кадколаст да сьöрсьöн-бöрсьöн мунанног, ичöт предпринимательство верктуя юкöнъясын инвестиционнöй проектъяс збыльмöдöм вылö медшöр средствояс (оборудование, техника да материальнöй донаторъяс) ньöбöм могысь кырымалöм финансöвöй кöртым (лизинг) сёрнитчöмъяс кузя лизингöвöй мынтöмъяс вылö рöскод юкöн ичöт предпринимательство субъектъяслы Коми Республикаса республиканскöй бюджетлöн сьöм тшöт весьтö субсидируйтöм кузя государственнöй услуга збыльмöдöм дырйи сылöн тэчаса юкöдувъяс да чина йöз костын öтувъя уджалан пöрадок (водзö – государственнöй услуга).

1.2. Веськыда государственнöй услугасö сетö Министерство.

1.3. Государственнöй услуга збыльмöдсьö со мый серти:

- «Россия Федерацияын ичöт да шöр предпринимательство сöвмöдöм йылысь» 2007 во июль 24 лунся 209-ФЗ №-а Федеральнöй оланпас (водзö - Федеральнöй оланпас) (РФ законодательство собрание, 2007, 31 №, 4006 ст.);

«2009 воын Коми Республикаын ичöт да шöр предпринимательство субъектъяслы государствосянь отсöг йылысь» Коми Республикаса Правительстволöн 2009 во март 13 лунся 54 №-а шуöм (Коми Республикаса государственнöй власьт органъяслöн индöд-тшöктöмъяс, 2009, 8№, 110 ст.);

«2009 воын Коми Республикаын ичöт да шöр предпринимательство сöвмöдöм да сылы отсöг сетöм» ведомственнöй торъя мога уджтас вынсьöдöм йылысь» Коми Республикаса экономика сöвмöдан министерстволöн 2008 во декабр 23 лунся 417 №-а тшöктöд (водзö – Уджтас) (Коми му, 2009, март 28 лун);

«2009 воын Коми Республикаын ичöт да шöр предпринимательство сöвмöдöм да сылы отсöг сетöм» ведомственнöй торъя мога уджтас збыльмöдöм йылысь» Коми Республикаса экономика сöвмöдан министерстволöн 2009 во февраль 13 лунся 40 №-а тшöктöд (Коми му, 2009, март 28 лун).

1.4. Государственнöй услуга збыльмöдан помшуöмöн лоö:

- ичöт предпринимательство верктуя юкöнъясын инвестиционнöй проектъяс збыльмöдöм вылö медшöр средствояс (оборудование, техника да материальнöй донаторъяс) ньöбöм могысь кырымалöм финансöвöй кöртым (лизинг) сёрнитчöмъяс кузя лизингöвöй мынтöмъяс вылö рöскод юкöн вештöм вылö ичöт предпринимательство субъектъяслöн тшöт вылö субсидия вуджöдöм (водзö – субсидия);

- субсидия сетöмын öткажитöм.

1.5. Юридическöй факт, мый бöрын дугöдöны сетны государственнöй услуга – тайö:

- ичöт предпринимательство субъектлы субсидия сетöм;

- субсидия сетöмын öткажитöм йылысь Министерствоöн решение примитöм.

1.6. Государственнöй услуга босьтысьясöн лоöны ичöт предпринимательство субъектъяс, кодъяс лöсялöны Федеральнöй оланпасöн индöм корöмъяслы да Уджтасöн урчитöм условиеяслы (водзö – ичöт предпринимательство субъектъяс).

**2. Государственнöй услуга збыльмöдан пöрадок дорö корöмъяс**

Государственнöй услуга сетсьö шыöдчысьлы дон босьттöг.

Государственнöй услуга збыльмöдсьö произвольнöй формаöн гижöм ичöт предпринимательство субъектлöн заявка да сыкöд пуктöм документъяс серти тайö Регламентлöн 2.2. пункт серти лыддьöг кузя.

Государственнöй услуга збыльмöдöм йылысь заявка сетöм дырйи öчередьын виччысян кадыс оз вермы лоны 30 минутысь унджык.

***2.1. Государственнöй услуга збыльмöдан правилöяс йылысь***

***юöртан пöрадок***

2.1.1. Государственнöй услуга збыльмöдан правилöяс йылысь юöрыс сетсьö:

- веськыда Министерствоын;

- телефон пыр;

- Öтуввезын юöртöмöн;

- ичöт предпринимательство субъектлöн гижöмöн шыöдчöмъяс серти.

Государственнöй услуга збыльмöдöм вöсна кывкутысь специалист (водзö текст кузя – специалист): Коми Республикаса экономика сöвмöдан министерстволöн предпринимательство сöвмöдан юкöнса начальникöс вежысь.

2.1.2. Инпас, справкаяс да консультацияяс вылö телефонъяс, Коми Республикаса ичöт да шöр бизнеслöн öтуввез-сайт йылысь – [www.mbrk.ru](http://www.mbrk.ru) юöртсьö тайö Регламент дорö 1 №-а содтöдын.

2.1.3. Министерстволöн уджалан график (режим) йылысь юöртсьö тайö Регламент дорö 1 №-а содтöдын, а сiдзжö юöртсьö справкаяс да консультацияяс вылö телефонъяс пыр да Коми Республикаса ичöт да шöр бизнеслöн öтуввез-порталын.

2.1.4. Ичöт предпринимательство субъектлöн гижöмöн шыöдчöмъяс вылö вочавидзöны пошта пыр шыöдчысьлöн инпас вылö гижöмöн шыöдчöм воан кадпассянь комын лунысь оз сёрджык.

2.1.5. Ичöт предпринимательство субъектлöн телефон звöнокъяс да шыöдчöмъяс вылö вочавидзигöн Министерстволöн специалистъяслы быть колö корöм запрос серти сетны татшöм юалöмъяс кузя юöр:

- воан номер, мыйöн пасйöма Министерстволöн делопроизводство системаын государственнöй услуга збыльмöдöм кузя запросъяссö;

- государственнöй услуга збыльмöдöм кузя нормативнöй правовöй актъяс (нормативнöй акт ним, номер, примитан кадпас);

- государственнöй услуга збыльмöдöм кузя Коми Республикаса ичöт да шöр бизнеслöн öтуввез-порталын юöртанiн;

- государственнöй услуга збыльмöдан правилöяс йылысь мукöд юöр.

2.1.6. Кор ичöт предпринимательство субъект Министерствоö шыöдчö телефон пыр государственнöй услуга збыльмöдан пöрадок йылысь юöр босьтöм могысь, ичöт предпринимательство субъектлы вочавидзысь специалистлы, кодi кывкутö государственнöй услуга збыльмöдöмысь, колö висьтавны ассьыс ов, ним, вич, чин, юкöнлысь ним.

Телефон пыр сёрнитiгöн специалистлы колö сёрнитны стöча, оз позь сёрнитны мукöд орчча йöзкöд да дугдывны сёрнитны мöд аппарат вылö звöнитöм понда.

2.1.7. Коми Республикаса ичöт да шöр бизнеслöн öтуввез-порталö пыртöны:

- законодательнöй да мукöд нормативнöй правовöй акт текстъяс, кытчö пырöны государственнöй услуга збыльмöдöмсö урчитысь нормаяс;

- тайö Регламентсö;

- Министерстволысь инпас, уджалан график (режим), телефон номеръяс.

***2.2.Государственнöй услуга босьтöм вылö колана документ лыддьöг***

2.2.1. Государственнöй услуга сетсьö ичöт предпринимательство субъектлöн субсидия сетöм йылысь заявка да татшöм документъяс вылö подуласьöмöн:

- юридическöй кывкутысьяслöн (ас вылö уджалысьяслöн) öтувъя государственнöй реестрысь выписка, мый босьтöма заявка сетан лунöдз куим тöлысьысь абу водзджык;

- Россия Федерация мутасын олан места кузя торъя мортöс вот органын учётö босьтöм йылысь Эскöдан гижöд копия (ас вылö уджалысьяслы);

- воддза календарнöй во вылö уджалысьяслöн шöр лыдпас йылысь юöр (произвольнöй формаын);

- содтöд дон вылö вот артышттöг вузöс (удж, услуга) збыльмöдöмысь выручка йылысь юöр воддза календарнöй во вылö (произвольнöй формаын);

- вот, öктас, страхуйтан взносъяс, пеняяс да вот санкцияяс мынтöм кузя вот мынтысьлысь кывкутöм збыльмöдöм йылысь справка, мый вöчöма заявка сетан кадпасöдз тöлысьысь абу водзджык, форма серти, мый вынсьöдöма РФ ФВС 2005 во май 23 лунся ММ-3-19/206@ №-а тшöктöдöн;

- конкурс серти бöрйöм инвестиционнöй проектлöн бизнес-план, мый урчитöма Министерствоöн;

- лизинг сёрнитчöмлöн копия да лизингöвöй мынтöмъяс вештан график, мый эскöдöма лизинг сетысьöн либö нотариальнöя;

- лизингöвöй мынтöмъяс кузя субсидия ыджда водзвыв арталöм форма серти, мый вынсьöдöма Министерствоöн (Коми Республикаса экономика сöвмöдан министерстволöн 2009 во февраль 13 лунся 40 №-а тшöктöд дорö 5 №-а содтöд).

***2.3. Государственнöй услуга збыльмöдан кадколаст***

2.3.1. Государственнöй услуга збыльмöдан кадколастö öтлаöдöны государственнöй услуга збыльмöдiгöн лоöм торъя административöй процедураяслысь öтувтöм кад да сiйö оз вермы лоны унджык:

- субсидия сетöм йылысь заявка да сыкöд пуктöм документъяслысь урчитöм корöмъяслы лöсялöмсö видлалöм юкöнын - 30 календарнöй лунысь, мый лыддьыссьö Министерствоö индöм заявка воан кадпассянь да ичöт предпринимательство субъектлы субсидия сетны позянлун (позьтöмлун йылысь) помшуöм воан кадпасöдз;

ичöт предпринимательство субъектлы субсидия сетöм йылысь (сетöмын öткажитöм йылысь) решение примитöм юкöнын – 10 уджалан лунöн, мый лыддьыссьö ичöт предпринимательство субъектлы субсидия сетны позянлун (позьтöмлун йылысь) помшуöм воан кадпассянь да ичöт предпринимательство субъектлы субсидия сетöм йылысь (сетöмын öткажитöм йылысь) уведомление мöдöдан кадпасöдз;

- ичöт предпринимательство субъектлы субсидия сетöм юкöнын – 10 уджалан лунöн, мый лыддьыссьö тайö Регламентлöн 3.1.1. пунктын индöм документъяс ичöт предпринимательство субъектöн сетан кадпассянь да ичöт предпринимательство субъектлöн тшöт вылö субсидия вуджöдан кадпасöдз.

Государственнöй услуга збыльмöдöм дырйи вöчöм административнöй процедура лыддьöг да найöс збыльмöдан мыддыр кадколастъяссö индöма тайö Регламентлöн 3 юкöдын.

***2.4. Государственнöй услуга збыльмöдöмын öткажитöм вылö подув лыддьöг***

2.4.1. Государственнöй услуга öткажитöмын подулöн лоö:

1) ичöт предпринимательство субъектöн, кодлöн абу субсидия босьтöм вылö правоыс, тайö Регламентлöн 2.2.1. пунктын индöм документъяс сетöм;

2) тайö Регламентлöн 2.2.1. пунктын индöм документъяссö абу ставнас сетöм;

3) сетöм документъясын абу збыль юöр сетöм.

***2.5. Государственнöй услуга збыльмöдан местаяс дорö корöмъяс***

2.5.1. Государственнöй услуга збыльмöдöмкöд йитчöм шыöдчöмъяс да документъяс примитöны Министерстволöн инпас серти: Сыктывкар, Интернациональнöй ул., 108 керка, 514 каб. да тайö Регламентлöн 1 №-а содтöдын индöм режим серти.

2.5.2. Государственнöй услуга збыльмöдöм вылö жыръяс могмöдсьöны государственнöй услуга збыльмöдöм вылö колана оборудованиеöн (компьютеръясöн, электронно-вычислительнöй техникаöн, электроннöя юöртан средствоясöн, связь средствоясöн, тшöтш Öтуввезöн, оргтехникаöн), канцелярскöй кöлуйöн, юöртан да справочнöй материалъясöн, нагляднöй юöрöн, газет-журналöн, улöсъясöн да пызанъясöн.

Государственнöй услуга збыльмöдöмын участвуйтысь специалистъяслöн уджалан местаын öшöдöны вывескаяс, кытчö гижöны налысь ов, ним, вич.

**3. Административнöй процедураяс**

Государственнöй услуга збыльмöдiгöн пöртсьöны олöмö татшöм административнöй процедураяс:

- видлалöны субсидия сетöм йылысь заявка да сы дорö пуктöм документъяссö, лöсялöны-ö найö урчитöм корöмъяслы;

- примитöны ичöт предпринимательство субъектлы субсидия сетöм йылысь (сетöмын öткажитöм йылысь) решение;

- примитöны ичöт предпринимательство субъектлы субсидия сетöм ыджда йылысь решение;

- сетöны ичöт предпринимательство субъектлы субсидия.

Государственнöй услуга збыльмöдан блок-схемасö вайöдöма тайö Регламент дорö 2 №-а содтöдын.

***3.1. Субсидия босьтöм вылö заявка да сыкöд пуктöм документъяс примитöм да урчитöм корöмъяслы лöсяланлунсö видлалöм***

3.1.1. Субсидия босьтöм вылö заявкалысь да тайö Регламенлöн 2.2.1. пункт серти сыкöд пуктöм документъяслысь урчитöм корöмъяслы лöсяланлун вылö видлалöм кузя административнöй процедура лыддьыссьö заводитчöмöн, кор индöм заявка да документъяс воöны Министерствоö.

3.1.2. Субсидия босьтöм вылö заявкасö öттшöтш пуктöм документъясöн пасйöны Министерстволöн контрольнöй да кадрöвöй уджöн веськöдланiнса котыртан удж да контроль юкöнын Министерствоын примитöм делопроизводстволöн правилöяс серти да сылöн воан лунö либö мöд луннас сетöны Министерстволöн предпринимательство сöвмöдан юкöнö (водзö - юкöн).

3.1.3. Субсидия босьтöм вылö воöм заявкасö öттшöтш пуктöм документъясöн вурöны Министерствоын примитöм делопроизводстволöн правилöяс серти да мöдöдöны Коми Республикаса республиканскöй бюджетлöн тшöт весьтö сьöм босьтны кöсйысь ичöт да шöр предпринимательство субъектъяслысь заявкаяс видлалöм кузя да ичöт предпринимательство субъектъяслысь инвестиционнöй проектъяс конкурс серти бöрйöм кузя комиссияö (водзö – Комиссия).

Организационно-техническöя да юöрöн Комиссиялысь уджсö могмöдö юкöн.

3.1.4. Комиссия видлалö ичöт предпринимательство субъектöн сетöм субсидия босьтöм йылысь заявкасö да сыкöд пуктöм документъяссö найöс регистрируйтан öчередь серти да донъялö ичöт предпринимательство субъектлысь лöсяланлунсö урчитöм корöмъяслы.

3.1.5. Субсидия босьтöм вылö заявка да сыкöд пуктöм документъяс видлалöм кузя административнöй процедура збыльмöдан меддыр кадыс оз вермы лоны комын лунысь дырджык, мый лыддьыссьö ичöт предпринимательство субъектсянь заявка Министерствоö воан кадпассянь да Комиссияöн ичöт предпринимательство субъектлы субсидия сетны позянлун (позьтöмлун) йылысь помшуöм примитан кадпасöдз.

3.1.6. Процедуралöн помшуöм - ичöт предпринимательство субъектлы субсидия сетны позянлун (позьтöмлун) йылысь помшуöм Комиссияöн примитöм да сылысь ыджда донъялöм.

Комиссиялысь помшуöмсö оформитöны сёрнигижöдöн.

***3.2. Ичöт предпринимательство субъектлы субсидия сетöм***

***(сетöмын öткажитöм) йылысь решение примитöм***

3.2.1. Ичöт предпринимательство субъектлы субсидия сетöм (сетöмын öткажитöм) йылысь административнöй процедура лыддьыссьö заводитчöмöн, кор Комиссия дасьтö ичöт предпринимательство субъектлы субсидия сетны позянлун (позьтöмлун) йылысь помшуöм да юкöнö сылысь ыджда донъялöм.

3.2.2. Комиссиялöн помшуöм вылö подуласьöмöн юкöн дасьтö 5 уджалан лунöн ичöт предпринимательство субъектлы субсидия сетöм (сетöмын öткажитöм) йылысь Министерстволысь тшöктöд бала да сетö сiйöс кырымавны Коми Республикаса экономика сöвмöдан министрлы либö сылысь могъяс олöмö пöртысьлы (водзö – Министр).

3.2.3. Ичöт предпринимательство субъектлы субсидия сетöм (сетöмын öткажитöм) йылысь Министерстволысь тшöктöд кырымалöм бöрын вит уджалан лунöн ичöт предпринимательство быд субъектлы сетöны сы серти решение примитöм йылысь гижöмöн уведомление.

3.2.4. Ичöт предпринимательство субъектъяслы, кодъяс серти примитöма субсидия сетöм йылысь решение, содтöд сетöны субсидируйтöм кузя сёрнитчöм.

3.2.5. Процедуралöн помшуöм - ичöт предпринимательство субъектлы субсидия сетöм (сетöмын öткажитöм) йылысь Министерстволысь тшöктöд кырымалöм да ичöт предпринимательство субъектлы субсидия сетöм (сетöмын öткажитöм) йылысь уведомление мöдöдöм.

***3.3. Ичöт предпринимательство субъектлы сетан субсидия ыджда вынсьöдöм йылысь решение примитöм***

3.3.1. Ичöт предпринимательство субъектлы сетан субсидия ыджда йылысь решение примитöм кузя административнöй процедура лыддьыссьö заводитчöмöн, кор ичöт предпринимательство субъектсянь Министерствоö воöны татшöм документъяс:

а) öтчыдысь – субсидируйтöм кузя сёрнитчöм;

б) кадысь кадö – кредитнöй либö лизингöвöй организацияöн эскöдöм лизинг мынтöм йылысь мынтан документ копияяс.

3.3.2. Тайö Регламентлöн 3.3.1. пунктын индöм документ копияяс сетсьöны ичöт предпринимательство субъектöн Министерствоö субсидируйтöм кузя сёрнитчöмъясын артыштöм кадö.

3.3.3. Тайö Регламентлöн 3.3.1. пунктын урчитöм воöм документъяссö пасйöны Министерстволöн контрольнöй да кадрöвöй уджöн веськöдланiнса котыртан удж да государственнöй заказ иналан юкöнын Министерствоын примитöм делопроизводстволöн правилöяс серти да налöн воан лунö либö мöд луннас сетöны юкöнö, кодi арталö субсидия ыдждасö ичöт предпринимательство субъектöн сетöм документъяс вылö подуласьöмöн.

3.3.4. Ичöт предпринимательство субъектлы сетан вынсьöдöм субсидия ыдждасö сетöны вынсьöдны Министрлы.

3.3.5. Ичöт предпринимательство субъектлы сетан вынсьöдöм субсидия ыджда сетсьö Министерстволöн бухгалтерскöй учёт юкöнö.

3.3.6. Ичöт предпринимательство субъектлы сетан субсидиялысь ыдждасö арталöм кузя административнöй процедура збыльмöдан меддыр кадыс оз вермы лоны вит уджалан лунысь унджык, мый лыддьыссьö ичöт предпринимательство субъектöн тайö Регламентлöн 3.3.1. пунктын индöм документъяс сетан кадпассянь да ичöт предпринимательство субъектлы сетан субсидия арталöм ыджда вынсьöдан кадпасöдз.

3.3.7. Процедуралöн помшуöм – ичöт предпринимательство субъектлы сетан субсидия арталöм ыджда вынсьöдöм.

***3.4. Ичöт предпринимательство субъектлы субсидия сетöм***

3.4.1. Ичöт предпринимательство субъектлы субсидия сетöм кузя административнöй процедура лыддьыссьö заводитчöмöн, кор Министерстволöн бухгалтерскöй учёт юкöнö воö субсидиялöн вынсьöдöм ыджда.

3.4.2. Ичöт предпринимательство субъектлы, код серти вынсьöдöма сетан субсидия арталöм ыджда, субсидия сетсьö тайö Регламентлöн 3.3.1. пунктын индöм документъяс сыöн сетöм öчередь серти.

3.4.3. Процедуралöн помшуöм - ичöт предпринимательство субъектлöн тшöт вылö субсидия вуджöдöм субсидируйтöм йылысь сёрнитчöмын индöм банковскöй реквизитъяс серти (водзö – ичöт предпринимательство субъектлöн тшöт).

3.4.4. Ичöт предпринимательство субъектлы субсидия сетöм кузя административнöй процедура збыльмöдан меддыр кадыс оз вермы лоны вит уджалан лунысь унджык, мый лыддьыссьö Министерстволöн бухгалтерскöй учёт юкöнö ичöт предпринимательство субъектлы сетан вынсьöдöм субсидия ыджда рöштшöт воан кадпассянь да ичöт предпринимательство субъектлöн тшöт вылö субсидия вуджöдан кадпасöдз.

**4. Государственнöй услуга збыльмöдöм бöрся**

**видзöдан пöрадок да формаяс**

4.1. Тайö Регламентлöн положениеясö да мукöд нормативнöй правовöй актö, кутшöмъяс урчитöны государственнöй услуга збыльмöдöм дорö корöмъяс, Министерстволöн специалистъясöн кутчысьöм да найöс збыльмöдöм бöрся, а сiдзжö кывкутысь йöзöн решениеяс примитöм бöрся быдлунъя контроль нуöдö Коми Республикаса экономика сöвмöдöм кузя министрöс вежысь, кодi курируйтö государственнöй услуга збыльмöдöмсö.

4.2. Государственнöй услуга збыльмöдан тырвыйöлун да качество серти планöвöй прöверкаяссö нуöдöны кварталнас öтчыдысь оз тшöкыдджыка, непланöвöй прöверкаяссö нуöдöны ичöт предпринимательство субъектъяслöн шыöдчöмъяс вылö подуласьöмöн. Государственнöй услуга збыльмöдöм бöрся видзöдан пöрадоксö да формасö урчитö Коми Республикаса экономика сöвмöдöм кузя министрöс вежысь, кодi курируйтö государственнöй услуга збыльмöдöмсö.

4.3. Государственнöй услуга збыльмöдiгöн примитöм (вöчöм) решениеясысь да вöчöмторйысь (вöчтöмторйысь) гражданскöй служащöйяс кывкутöны законодательство серти.

**5. Чина мортлöн вöчöмтор (вöчтöмтор), а сiдзжö государственнöй услуга збыльмöдiгöн сыöн примитöм решение обжалуйтан пöрадок**

5.1. Ичöт предпринимательство субъектлöн эм право ёрдöдз обжалуйтны государственнöй услуга збыльмöдiгöн примитöм (олöмö пöртöм) вöчöмтор (вöчтöмтор) да решениеяс.

5.2. Ёрдöдз обжалуйтны вермöны, кор государственнöй услугасö збыльмöдöны оз качественнöя либö государственнöй услугасö оз сетны.

5.3. Ёрдöдз обжалуйтан процедура заводитöм вылö подулöн лоö Министерствоö воöм шыöдчöм (норасьöм), мый регистрируйтсьö Министерстволöн контрольнöй да кадрöвöй уджöн веськöдланiнса котыртан удж да государственнöй заказ иналан юкöнöн Министерствоын примитöм делопроизводстволöн правилöяс серти да сылöн воан лунö либö мöд луннас сетсьö Министерстволöн контрольнöй да кадрöвöй уджöн веськöдланiнса котыртан удж да государственнöй заказ иналан юкöнса начальниклы водзвыв видлалöм вылö.

Уджаланногсö да йитчан юöрсö индöма тайö Регламент дорö 1 №-а содтöдын.

Ичöт предпринимательство субъектлысь водзвыв видлалöм бöрын шыöдчöмсö (норасьöмсö) сетöны министрлы, кодi примитö воöм шыöдчöм (норасьöм) кузя служебнöй прöверка нуöдöм йылысь решение, да индö кывкутысь мортöс служебнöй прöверка нуöдöм да шыöдчöм (норасьöм) вылö вочакыв бала дасьтöм могысь.

5.4. Шыöдчöм (норасьöм) видлалöмын öткажитöм вылö тырвыйö подув лыддьöг:

5.4.1. Шыöдчöмын (норасьöмын) абу гижöма ичöт предпринимательство субъектлысь овсö, кодi мöдöдö шыöдчöмсö, да пошта инпассö, мый серти колö сетны вочакыв;

5.4.2. Шыöдчöмын (норасьöмын) эмöсь ёрччана либö увтыртана кывъяс, чина мортлöн, а сiдзжö сылöн семьяö пырысьяслöн олöмлы, дзоньвидзалунлы да эмбурлы грöзитöм;

5.4.3. Шыöдчöмсö (норасьöмсö) он вермы лыддьыны;

5.4.4. Сэки, кор шыöдчöмын (норасьöмын) эм юалöм, мый вылö унаысь нин вöлi сетлöма гижöмöн вочакыв водзынджык мöдöдлöм шыöдчöмъяскöд йитöдын, да та дырйи шыöдчöмын (норасьöмын) оз вайöдсьыны выль помкаяс да лоöмторъяс.

5.5. Шыöдчöм (норасьöм) видлалöмын öткажитöм дырйи ичöт предпринимательство субъектöс юöртöны гижöмöн öткажитан помкасö индöмöн.

5.6. Вöчöмторсö (вöчтöмторсö) да решениеяссö, мый олöмö пöртöма да примитöма государственнöй услуга збыльмöдiгöн, обжалуйтöм кузя шыöдчöм объективнöя да ас кадö видлалöм вöсна кывкутö Министерстволöн чина морт, кодi кырымалiс шыöдчöм (норасьöм) вылö вочакыв.

5.7. Ичöт предпринимательство субъектлöн шыöдчöм (норасьöм) мöдöдсьö министрлы.

5.8. Шыöдчöм (норасьöм) видлавсьö гижöмöн шыöдчöм регистрируйтан лунсянь 30 лунöн.

5.9. Ёрдöдз обжалуйтан помшуöмöн лоö шыöдчöмын (норасьöмын) индöм юалöмъяс серти гижöмöн вочакыв.

5.10. Шыöдчöм (норасьöм) видлалiгöн вöчöм да примитöм вöчöмторсö (вöчтöмторсö) да решениеяссö вермасны обжалуйтны ёрдын Россия Федерацияса арбитражнöй процессуальнöй законодательствоöн урчитöм кадколастö.

Ичöт предпринимательство верктуя юкöнъясын

инвестиционнöй проектъяс збыльмöдöм вылö

медшöр средствояс (оборудование, техника

да материальнöй донаторъяс) ньöбöм могысь

кырымалöм финансöвöй кöртым (лизинг)

сёрнитчöмъяс кузя лизингöвöй мынтöмъяс

вылö рöскод юкöн ичöт предпринимательство

субъектъяслы Коми Республикаса

республиканскöй бюджетлöн сьöм тшöт весьтö

субсидируйтöм кузя государственнöй услуга

збыльмöдан административнöй регламент дорö

1 №-а содтöд

Коми Республикаса экономика сöвмöдан министерстволöн инпас,

йитчан телефонъяс, Öтуввез-инпас йылысь

**ЮÖРЪЯС**

Коми Республикаса экономика сöвмöдан министерство.

Инпас: Интернациональнöй ул., 108 керка, Сыктывкар, Коми Республика, 167983.

Телефон: (8212) 21-45-08 (водзвежöс).

Коми Республикаса ичöт да шöр бизнеслöн öтуввез-порталлöн инпас: - [www.mbrk.ru](http://www.mbrk.ru).

Государственнöй услуга збыльмöдöм кузя гражданалы консультация сетöм вылö телефонъяс: (8212) 24-98-85.

Государственнöй услуга збыльмöдöм кузя консультация сетöм могысь ичöт предпринимательство субъектъясöс примитöм вылö, а сiдзжö государственнöй услуга збыльмöдöмкöд йитчöм шыöдчöмъяс да документъяс примитöм вылö уджаланног:

|  |  |
| --- | --- |
| выльлун – четверг: | 9.00-17.30; |
| пекнича да праздникводзвывса лунъяс:  пажын: | 9.00-16.00;  13.00 – 14.00. |

Пыран номеръяс йылысь, мыйöн пасйöма Коми Республикаса экономика сöвмöдан министерстволысь делопроизводство системаын государственнöй услуга збыльмöдöм кузя запросъяс, справкаяс вылö телефонъяс: (8212) 24-61-64.

Шыöдчöмъяс (норасьöмъяс) примитöм вöсна кывкутысьлöн телефон: - (8212) 24-62-99.

Электроннöй пошта инпас: [minek@rkomi.ru](mailto:minek@rkomi.ru).

Ичöт предпринимательство верктуя юкöнъясын

инвестиционнöй проектъяс збыльмöдöм вылö

медшöр средствояс (оборудование, техника

да материальнöй донаторъяс) ньöбöм могысь

кырымалöм финансöвöй кöртым (лизинг)

сёрнитчöмъяс кузя лизингöвöй мынтöмъяс

вылö рöскод юкöн ичöт предпринимательство

субъектъяслы Коми Республикаса

республиканскöй бюджетлöн сьöм тшöт весьтö

субсидируйтöм кузя государственнöй услуга

збыльмöдан административнöй регламент дорö

2 №-а содтöд

Государственнöй услуга сетан

**БЛОК-СХЕМА**

Субсидия сетöм йылысь заявка

Сетöм документъяс прöверитöм

Субсидия сетны позянлун йылысь (позьтöмлун йылысь)

Комиссиялöн помшуöм

Субсидия сетöм йылысь (сетöмын öткажитöм йылысь) Министерстволöн тшöктöд

Субсидируйтöм кузя сёрнитчöм кырымалöм, лизингöвöй мынтöмъяс йылысь мынтысян документъяслысь копияяс ичöт предпринимательство субъектöн сетöм

Сетан субсидия ыджда арталöм

Сетан субсидия арталöм ыджда вынсьöдöм

Субсидия вуджöдöм

В. Кузнецова Н.А., 21 372 пас